દુનિયામાં મોટા ભાગના માણસો જ્યારે ફક્ત પૈસા પાછળ જ દોડતા હોય ત્યારે ઘણા માણસો એવાય હોય છે, જે પૈસા પાછળ દોડવા કરતાં પોતાની જરૂરરયાત ઘટાડીને જીવન જીવવાનું વધારે પસંદ કરે છે. સિરાઝ રંગવાલા આમાંની એક વ્યક્તિ ગણાવી શકાય. ગાંધીજી જેવી સાદગીને જીવનમાં અપનાવનાર આ કલાકારે 7પ જેટલાં નાટકો, હિન્દી ફિલ્મો, 30 જેટલા ટી.વી. કાર્યક્રમોમાં અભિનયનાં અજવાળાં પાથર્યાં છે અને દસ હજાર જેટલા રંગમંચ ઉપર કાર્યક્રમો ર્ક્યા છે. નાટ્ય જગતમાં આ કલાકાર સીરુકુમાર તરીકે જાણીતા થયા છે.